
นโยบายการกำกับดูแลองค์การที่ดี
เทศบาลตำบลภูสิงห์
อำเภอสหัสขันธ์  จังหวัดกาฬสินธุ์
1
นโยบายการกำกับดูแลองค์การที่ดี



เพื่อให้เป็นไปตามเจตนารมณ์ของรัฐธรรมนูญแห่งราชอาณาจักรไทย พุทธศักราช ๒๕๖๐ และพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พุทธศักราช ๒๕๔๖ รวมทั้งให้สอดคล้องกับเกณฑ์คุณภาพการบริหารจัดการภาครัฐ  ซึ่งมุ่งเน้นการพัฒนาคุณภาพการบริหารภาครัฐตามหลักธรรมาภิบาล ทั้งนี้ เพื่อให้การบริหารราชการเป็นไปอย่างมีประสิทธิภาพ และประสิทธิผล อันจะทำให้ประชาชนเกิดความมั่นใจ ศรัทธาและไว้วางใจ
ในการบริหารงานภาครัฐ



เทศบาลตำบลภูสิงห์ จึงได้จัดทำนโยบายการกำกับดูแลองค์การที่ดีอันประกอบด้วยนโยบายหลัก ๔ ด้านคือ ด้านรัฐสังคม และสิ่งแวดล้อม ด้านผู้รับบริการและผู้มีส่วนได้ส่วนเสีย ด้านองค์การ และด้านผู้ปฏิบัติงาน รวมถึงได้กำหนดแนวทางปฏิบัติตามนโยบายหลักด้านต่างๆ เพื่อเป็นแนวทางปฏิบัติ และค่านิยมร่วมสำหรับองค์การและบุคลากรทุกคน 
พึงยึดถือเป็นแนวทางปฏิบัติควบคู่กับกฎ ข้อบังคับอื่นๆ อย่างทั่วถึง 
                      (ลงชื่อ)        
                         (นายอดิศักดิ์  สมคะเณย์)
    
    นายกเทศบาลตำบลภูสิงห์
     วันที่  ๑  เดือน  ตุลาคม พ.ศ. ๒๕๖๓
2
ประกาศเจตนารมณ์


เทศบาลตำบลภูสิงห์ เป็นราชการบริหารส่วนท้องถิ่น ปฏิบัติภารกิจเป็นไปตามพระราชบัญญัติเทศบาล พ.ศ.๒๔๙๖ และที่แก้ไขเพิ่มเติม (ฉบับที่ ๑๓) พ.ศ. ๒๕๕๒


ในฐานะผู้บริหารของเทศบาลตำบลภูสิงห์ เห็นสมควรให้มีการจัดทำนโยบายการกำกับดูแลองค์กรที่ดี เพื่อให้การปฏิบัติราชการของเทศบาลตำบล มีระบบการบริหารจัดการที่ดีตามหลักธรรมาภิบาล ให้เป็นที่ยอมรับของทุกฝ่ายที่เกี่ยวข้อง อันจะเป็นการเสริมสร้างความมีศักดิ์ศรีของการเป็นหน่วยงานภาครัฐ อีกทั้งสร้างความมั่นใจ ศรัทธา และไว้วางใจจากประชาชน ผู้รับบริการ ผู้ปฏิบัติงาน และผู้มีส่วนได้ส่วนเสีย


นโยบายการกำกับดูแลองค์การที่ดีของเทศบาลตำบลภูสิงห์ ได้รวบรวมหลักการ นโยบายการปฏิบัติราชการ  แนวทางปฏิบัติ เพื่อให้บุคลากรทุกระดับของเทศบาลตำบลภูสิงห์ นำนโยบายการกำกับดูแลองค์กรที่ดีไปเป็นแนวทางยึดถือปฏิบัติในการดำเนินงาน  และจะไม่ละเลยการปฏิบัติตามหลักการที่ปรากฏอยู่ในนโยบายการกำกับดูแลองค์การฉบับนี้


ทั้งนี้ เทศบาลตำบลภูสิงห์ จะได้พิจารณาทบทวน  ปรับปรุงนโยบายการกำกับดูแลองค์การที่ดีของหน่วยงานเป็นประจำ เพื่อให้มีความเหมาะสม  ทันสมัยและสอดคล้องกับสถานการณ์ 
                         (ลงชื่อ)    
      (นายอดิศักดิ์  สมคะเณย์)
     
      นายกเทศบาลตำบลภูสิงห์
       วันที่  ๑  เดือน  ตุลาคม  พ.ศ. ๒๕๖๓
3
หมวด ๑
ข้อมูลองค์การ

“องค์กรชั้นนำแห่งการเรียนรู้มุ่งสู่การเป็นประชาคมอาเซียน ภายใต้การพัฒนาแหล่งท่องเที่ยวที่มีมาตรฐาน 
การเกษตรปลอดภัย วิสาหกิจชุมชนเข็มแข็ง” 


๑. พัฒนาระบบบริหารจัดการโดยยึดหลักธรรมาภิบาล และสร้างเครือข่ายการพัฒนาทุกภาคส่วน


๒. พัฒนาระบบเทคโนโลยีสารสนเทศให้มีความทันสมัย เพื่อการบริหารงาน และการบริการประชาชน


๓. พัฒนาวิสาหกิจชุมชน โดยเชื่อมโยงการค้าการลงทุน การบริการ และการท่องเที่ยวให้มีมาตรฐาน
 

๔. พัฒนา ส่งเสริม และสนับสนุนการจัดการศึกษา การกีฬา ศาสนา ศิลปวัฒนธรรมและจารีตประเพณี


๕. พัฒนาโครงข่ายกระบวนการคมนาคมขนส่ง ระบบการบริการสาธารณ และระบบป้องกัน และบรรเทาสาธารณภัยให้ได้มาตรฐาน


๖. ส่งเสริมภูมิปัญญาท้องถิ่น การดำเนินชีวิต และส่งเสริมการเกษตรตามหลักปรัชญาเศรษฐกิจพอเพียง


๗. ส่งเสริมการมีส่วนร่วมของประชาชนในทางการเมืองและพัฒนาท้องถิ่นทุกขั้นตอน


๘. พัฒนา ส่งเสริม และสนับสนุนการจัดการทรัพยากรธรรมชาติ และสิ่งแวดล้อมให้มีความสมดุล และเกิดประสิทธิภาพอย่างยั่งยืน


๙.  พัฒนา และสร้างภูมิคุ้มกันให้กับคนและสังคมให้เข้าสู่ประชาคมอาเซียน


๑๐. พัฒนาและส่งเสริมงานสาธารณสุขให้มีประสิทธิภาพ

ยุทธศาสตร์การพัฒนา ๑

การพัฒนาด้านคุณภาพชีวิตและการคุ้มครองทางสังคม

ยุทธศาสตร์การพัฒนา ๒

การพัฒนาด้านการบริหารจัดการน้ำ
ยุทธศาสตร์การพัฒนา ๓

การบริหารจัดการ
ยุทธศาสตร์การพัฒนา ๔

การพัฒนาด้านเศรษฐกิจชุมชน

ยุทธศาสตร์การพัฒนา ๕

การพัฒนาด้านทรัพยากรธรรมชาติและสิ่งแวดล้อม

ยุทธศาสตร์การพัฒนา ๖

การพัฒนาด้านการพัฒนาเมืองและชุมชน

คนดี
  :
มีคุณธรรม กล้ายืนหยัดทำในสิ่งที่ถูกต้อง มีความโปร่งใส ตรวจสอบได้ ไม่เลือกปฏิบัติ
คนเก่ง
  :
มุ่งผลสัมฤทธิ์ของการทำงาน ด้วยความรู้ ความสามารถ และทำงานเป็นทีม
คนขยัน  :
อดทน อุตสาหะ และพัฒนางานอย่างต่อเนื่อง
วัตถุประสงค์ในการจัดทำนโยบายการกำกับดูแลองค์การที่ดี
เพื่อให้การปฏิบัติงานของเทศบาลตำบลภูสิงห์มีผลในทางปฏิบัติอย่างแท้จริง และเกิดประโยชน์กับทุกฝ่าย การจัดทำนโยบายการกำกับดูแลองค์การที่ดีจึงได้ยึดหลักการที่สำคัญเพื่อให้บรรลุวัตถุประสงค์ดังต่อไปนี้
๑)  เพื่อเป็นนโยบายและแนวทางปฏิบัติที่ชัดเจนสำหรับส่งเสริมธรรมาภิบาลให้เกิดขึ้นในหน่วยงานและสามารถนำไปปฏิบัติและติดตามผลได้อย่างเป็นรูปธรรม
๒)  เพื่อใช้เป็นแนวทางตรวจสอบธรรมาภิบาลในการปฏิบัติงานด้านต่างๆ ทั้งนี้ เพื่อมิให้เกิดการแสวงหาผลประโยชน์ส่วนตน อันจะทำให้เกิดความสูญเสียต่อรัฐ สังคม สิ่งแวดล้อม องค์การ ผู้รับบริการ ผู้มีส่วนได้ส่วนเสีย และผู้ปฏิบัติงานหน่วยงาน
๓)  เพื่อสร้างการยอมรับ ความน่าเชื่อถือ ความไว้วางใจ ความมั่นใจและศรัทธาให้เกิดขึ้นกับผู้รับบริการ ประชาชนทั่วไป และผู้มีส่วนได้ส่วนเสีย

หมวด ๒
 นโยบายการกำกับดูแลองค์การที่ดี
เพื่อแสดงความมุ่งมั่นต่อการบริหารราชการตามหลักธรรมาภิบาลเทศบาลตำบลภูสิงห์ได้กำหนดนโยบายการกำกับดูแลองค์การที่ดีประกอบด้วยนโยบายหลัก ๔ ด้าน และแนวทางปฏิบัติภายใต้กรอบนโยบายหลักคือ ๑) ด้านรัฐ สังคมและสิ่งแวดล้อม ๒) ด้านผู้รับบริการและผู้มีส่วนได้ส่วนเสีย  ๓) ด้านองค์การ และ ๔) ด้านผู้ปฏิบัติงาน

นโยบายหลัก
๑. ส่งเสริม สนับสนุนด้านสิ่งแวดล้อม สุขภาพ และความปลอดภัยต่อชุมชน โดยยึดถือและปฏิบัติในเรื่องความปลอดภัย อาชีวอนามัย และสภาพแวดล้อมที่ดีเพื่อการพัฒนาที่ยั่งยืนและสมดุล
แนวทางปฏิบัติ
๑. กำหนดมาตรการประหยัดพลังงาน
๒. ให้หน่วยงานของรัฐพัฒนาบุคลากรให้มีความรู้เกี่ยวกับการฟื้นฟู  รักษาสิ่งแวดล้อม  และความปลอดภัยของชุมชน

๓. การจัดให้มีส่วนร่วมในการรักษาคุณภาพสิ่งแวดล้อม
5
นโยบายหลัก

๑.  มุ่งมั่นที่จะเป็นส่วนหนึ่งในการสร้างสรรค์สังคมที่ดี มีความสุข
แนวทางปฏิบัติ

๑. การควบคุมและเพื่อดูแลสุขภาพของประชาชน
๒. จัดโครงการเพื่อส่งเสริมความเข้มแข็งของสถาบันครอบครัว

นโยบายหลัก
· ส่งเสริมให้บริการที่มีคุณภาพ โดยนำเทคโนโลยีสมัยใหม่มาใช้เพื่อให้บริการมีความสะดวกและรวดเร็ว
แนวทางปฏิบัติ
๑. พัฒนาและปรับปรุงระบบข้อมูลการบริการอย่างต่อเนื่องเพื่อให้ผู้รับบริการได้รับความพึงพอใจ
๒. พัฒนาระบบฐานข้อมูลเพื่อการพัฒนาหน่วยงานเพื่อเป็นประโยชน์ต่อการตัดสินใจของผู้บริหารและประชาชนที่สนในทั่วไป
นโยบายหลัก
· มุ่งมั่นให้บริการ ด้วยความสุจริต โปร่งใส เพื่อประโยชน์สุขของประชาชน
แนวทางปฏิบัติ

๑. ส่งเสริมการเรียนรู้และการมีส่วนร่วมของประชาชนในกิจการของรัฐและของส่วนรวม
๒. ปรับทัศนคติหรือค่านิยมของการดำเนินงานของเจ้าหน้าที่ของรัฐและหน่วยงานภาครัฐให้มุ่งสู่
ความเชื่อมั่นในหลักประสิทธิภาพ ประสิทธิผล และความโปร่งใสในการดำเนินงาน
นโยบายหลัก
-  ให้ความสำคัญกับการรับฟังความคิดเห็น ของผู้รับบริการและผู้มีส่วนได้ส่วนเสีย
แนวทางปฏิบัติ

๑. จัดช่องทางระบบการรับฟังระบบความคิดเห็นที่หลากหลาย
๒. พัฒนากระบวนการรับข้อร้องเรียนด้วยระบบอินเทอร์เน็ตผ่านทางเว็บไซต์ของเทศบาล
๓. จัดทำแบบสำรวจความต้องการของผู้รับบริการและนำมาปรับปรุงงานบริการให้ดีขึ้น

นโยบายหลัก
- ส่งเสริมและจัดให้มีระบบบริหารความเสี่ยงที่เกี่ยวกับประสิทธิภาพและประสิทธิผลในการปฏิบัติงานความถูกต้องของรายงาน และการปฏิบัติตามกฎระเบียบที่เกี่ยวข้องภายใต้การกำกับดูแลและควบคุมภายในที่ดี
6
แนวทางปฏิบัติ
๑. จัดให้มีคณะกรรมการรับผิดชอบในการกำหนดนโยบายหรือแนวทางในการบริหารความเสี่ยงของการบรรลุเป้าหมายตามภารกิจหลักของเทศบาล
๒. กำหนดแนวทางส่งเสริมให้เจ้าหน้าที่ทุกระดับตระหนักถึงความเสี่ยงต่อการดำเนินงานที่ผิดต่อธรรมาภิบาล
๓. จัดให้มีการอบรมให้มีความรู้เรื่องกฎข้อบังคับของกฎหมายที่เกี่ยวกับคุณธรรม จริยธรรม และธรรมาภิบาล
๔. กำหนดให้ผู้บริหารและเจ้าหน้าที่เป็นผู้ดูแลความเสี่ยงต่อการดำเนินงาน ที่ไม่สอดคล้องต่อหลักคุณธรรม จริยธรรมและธรรมาภิบาล
นโยบายหลัก
- สร้างระบบการบริหารผลการปฏิบัติงานเพื่อใช้เป็นเครื่องมือในการบริหารจัดการให้เกิดผลสัมฤทธิ์      แก่ข้าราชการทุกระดับ โดยผลักดันให้ทุกหน่วยงานมุ่งเน้นการพัฒนาตนเองตลอดเวลา
แนวทางปฏิบัติ

๑. ใช้ดัชนีวัดผลการปฏิบัติงาน (KPI) ที่มีการกำหนดไว้อย่างชัดเจนเป็นเครื่องมือในการวางแผนและครอบคลุมผลการดำเนินงาน และมีการรายงานผลการดำเนินการอย่างสม่ำเสมอ
๒. จัดทำแนวทางส่งเสริมการปฏิบัติตนเป็นแบบอย่างที่ดีตามหลักธรรมาภิบาล เพื่อกระตุ้นส่งเสริมให้เกิดการปฏิบัติในวงกว้าง
๓. พัฒนาระบบข้อมูล กฎ ระเบียบ ที่เกี่ยวกับการปฏิบัติงานภายในองค์การ เพื่ออำนวยความสะดวกให้เจ้าหน้าที่ทุกคนในการเข้าถึงข้อมูลและรับทราบโดยทั่วกัน
นโยบายหลัก
- วางระบบประชาสัมพันธ์ให้ความสำคัญกับการเผยแพร่ประชาสัมพันธ์ข่าวสารและผลการดำเนินงานของหน่วยงานต่างๆ ให้ประชาชนได้รับทราบ

แนวทางปฏิบัติ
๑. ประชาสัมพันธ์ผลการปฏิบัติงานของเทศบาลในรูปแบบต่างๆ เช่น สื่อสิ่งพิมพ์และสื่ออิเล็กทรอนิกส์
๒. เผยแพร่นโยบาย กิจกรรม  และผลการดำเนินงานของเทศบาล อย่างสม่ำเสมอ

นโยบายหลัก
- มุ่งเน้นส่งเสริมให้ผู้ปฏิบัติงานมีคุณภาพชีวิตที่ดี 
แนวทางปฏิบัติ
๑.๑ จัดทำกิจกรรมเพื่อสร้างเสริมสุขภาพแข็งแรงแก่ผู้ปฏิบัติงาน
๑.๒ จัดทำกิจกรรมเพื่อเสริมสร้างความสัมพันธ์อันดีระหว่างผู้ปฏิบัติงาน

นโยบายหลัก
· ให้มีระบบแลกเปลี่ยนเรียนรู้ เพื่อเพิ่มประสบการณ์ในการปฏิบัติงาน
แนวทางปฏิบัติ

๑. สร้างวัฒนธรรมองค์กรให้เจ้าหน้าที่ทุกระดับ เปิดใจรับฟังข้อมูลป้อนกลับ กล้าคิดกล้าแสดงออก และใฝ่รู้
อย่างต่อเนื่อง
๒. จัดให้มีเวทีแลกเปลี่ยนเรียนรู้ประสบการณ์การทำงานที่ดี  เพื่อเสริมสร้างให้เป็นองค์กรแห่งการเรียนรู้
๓. การทำงานร่วมกันเป็นทีมในลักษณะเครือข่าย (Networking)
แนวทางส่งเสริมและผลักดันการปฏิบัติตามนโยบายการกำกับดูแลองค์การที่ดี
เพื่อให้การปฏิบัติงานมีผลดีตามนโยบายการกำกับดูแลองค์การที่ดีของเทศบาลตำบลภูสิงห์ จึงกำหนดหลักปฏิบัติที่สำคัญดังนี้
๑.  เทศบาลตำบลภูสิงห์ สื่อสารให้บุคลากรทุกคนได้รับทราบและมีความเข้าใจเกี่ยวกับนโยบายการกำกับดูแลองค์การที่ดีอย่างทั่วถึง
๒. เทศบาลตำบลภูสิงห์ จัดระบบบริหารธรรมาภิบาลที่มีประสิทธิภาพเพื่อให้ทุกคนมั่นใจว่าบุคลากรและองค์การจะปฏิบัติตนตามแนวทางการปฏิบัติตามนโยบายการกำกับดูแลองค์การที่ดีฉบับนี้อย่างเคร่งครัด โดยจะถือเสมือนว่าเป็นข้อปฏิบัติขององค์การข้อหนึ่ง ที่บุคลากรทุกระดับต้องทำความเข้าใจ ยึดมั่น และปฏิบัติให้ถูกต้องในการทำงานประจำวัน และไม่มีบุคคลใดที่จะมีสิทธิ หรืออนุญาตให้บุคลากรของเทศบาล คนใด กระทำการใดที่ขัดต่อนโยบายฉบับนี้
๓. เทศบาลตำบลภูสิงห์ คาดหวังให้บุคลากรทุกคนมีการรายงานโดยสุจริตถึงการปฏิบัติที่ขัดหรือสงสัยว่าจะขัดต่อหลักการต่างๆ ในนโยบายฉบับนี้ต่อผู้บังคับบัญชาโดยตรง หรือในกรณีที่ไม่อาจรายงานต่อผู้บังคับบัญชาได้ 
อาจขอคำปรึกษาจากผู้บริหารระดับสูง หรือผู้บริหารที่รับผิดชอบด้านงานบุคคล โดยข้อมูลที่ให้นั้นให้ถือปฏิบัติเป็นข้อมูลลับ ทั้งนี้ ผู้บังคับบัญชาเองมีหน้าที่ในการสอดส่องดูแล และให้คำแนะนำผู้ใต้บังคับบัญชาตามลำดับชั้นให้ปฏิบัติให้สอดคล้องกับแนวทางปฏิบัติตามนโยบายการกำกับดูแลองค์การที่ดีฉบับนี้
๔. นโยบายการกำกับดูแลองค์การที่ดีฉบับนี้ จะได้รับการพิจารณาปรับปรุงให้เป็นปัจจุบันทุกปี
๕. เทศบาลตำบลภูสิงห์ จะกำหนดแนวทางวัดและประเมินการปฏิบัติตามนโยบายการกำกับดูแลองค์การ
ที่ดีตามตัวชี้วัดที่กำหนดไว้ต่อไปอย่างเป็นระบบ รวมทั้งมีการประเมินตนเองอย่างสม่ำเสมอ
วิสัยทัศน์

